b'\n_START_ARTICLE_\nMarijan Pu\xc5\xa1nik\n_START_SECTION_\nTrenerska karijera\n_START_PARAGRAPH_\nTrenersku je karijeru zapo\xc4\x8deo 1994. godine. Na trenerskim po\xc4\x8detcima radio je u lokalnom Dravogradu i Klagenfurtu, austrijskom tre\xc4\x87eliga\xc5\xa1u. Prvi ozbiljniji posao dobio je 2000. godine kada preuzima NK Celje. Nakon \xc4\x8detiri godine u Celju odlazi u iranski Pasargad Teheran. Nakon Irana vra\xc4\x87a se u Sloveniju, u NK Maribor. Poslije Maribora radi u Rudaru iz Velenja, iranskom Damashu, ponovno Celju te japanskom drugoliga\xc5\xa1u Asvipu._NEWLINE_Godine 2015. postaje trener ljubljanske Olimpije. Krajem iste godine dobiva otkaz iako je u tom trenutku Olimpija bila prvoplasirana mom\xc4\x8dad slovenskog prvenstva. Od lipnja 2016. trener je Hajduka iz Splita.1. prosinca 2016. Pu\xc5\xa1nik dobija otkaz zbog poraza Hajduka od Splita u hrvatskom Kupu. U o\xc5\xbeujku i travnju 2017. bio je trener Olimpije iz Ljubljane. Dana 13. lipnja 2017. godine objavljeno je da je Marijan Pu\xc5\xa1nik postao trener velenjskog Rudara, s kojim je potpisao trogodi\xc5\xa1nji ugovor.\n_START_SECTION_\nPrivatni \xc5\xbeivot\n_START_PARAGRAPH_\nU mladosti se osim nogometom bavio i ko\xc5\xa1arkom, tenisom, \xc5\xa1ahom i skijanjem. Nakon te\xc5\xa1ke prometne nesre\xc4\x87e, koja je prekinula njegovu igra\xc4\x8dku karijeru, proveo je nekoliko dana u komi. Autor je knjige Z japonskimi pregovori do motivacije.'